মিয়াজী (পদবি)
মিয়াজী বা মিজি হলো মুসলিম উচ্চ পদস্থ সামাজিক ব্যক্তিকে সম্বোধন করার জন্য ব্যবহৃত সম্ভ্রম সূচক শব্দ। এক অর্থে সকল মুসলমানের পদবিই হচ্ছে মিঞা। বাঙালি হিন্দুর ‘মহাশয়’ এর পরিবর্তে বাঙালি মুসলমান মিয়া শব্দ ব্যবহার করে থাকে। ‘মিঞা’ শব্দটি এসেছে ফারসি ভাষা থেকে। প্রভু বা প্রধান ব্যক্তি বুঝাতেও মিয়া শব্দের প্রয়োগ করা হয়ে থাকে। তবে গ্রামীণ প্রধান বা সর্দার অর্থের মিঞা পদবী হিসেবে বাঙালি মুসলমান সমাজে ঠাঁই পেয়েছে। মিজি বংশের ইতিহাস: মিজি শব্দটি সম্মানসূচক অর্থে ব্যবহৃত হয়। যা মিঞা বা মিয়া থেকে এসেছে। মিয়া শব্দের দ্বারাই সম্মান দেখানো হয় কিন্তু মিয়া শব্দের শেষে অতিরিক্ত 'জী' যুক্ত করে আরো অধিকতর সম্মান প্রকাশ করা হয়ে থাকে। অতি সম্মানিত এবং গুরুজনের পদবির সাথে হিন্দি জিউ এবং সংস্কৃত জীব যোগ করে উস্তাদজি, গুরুজি, নেতাজি, গান্ধীজি,মিজি,মিয়াজি বা মিয়াজী প্রভৃতি শব্দের উৎপত্তি হয়েছে। বলা যায় মিয়াজী বা মিজি শব্দটি কাউকে অতীব সম্মান দেয়ার জন্যে সম্বোধন করা হয়ে থাকে। সভ্যতার শুরু থেকেই প্রধান/বড়/গুরু/উস্তাদ এই শব্দগুলোর সম্মানার্থে একশব্দে মিয়াজী শব্দটির ব্যবহার হয়ে আসছে। মিয়াজী'কে সংক্ষেপে মিজী বলেও সম্বোধন করা হয়।